तर, उनले छोरीको अनुहार देख्न पाएनन् । शवलाई शिक्षण अस्पतालमा राखिएको छ । डीएनए परीक्षण पछि मात्रै परिवारलाई शव बुझाइने खबर परिवारलाई दिइएको छ । ‘बंगलादेशबाट डाक्टर बनेर आएपछि हजुरको सेवा गर्छु भन्थ्यौ । तर, आज भगवानको सेवा गर्ने भै’ छौ’ तल्लो घरका विष्णु निधी लोहनीले फेसबुकमा स्टाटस लेखेका छन् । ‘गाउँका असाह्य, गरीबका सेवामा समर्पित हुन्छ भन्दै डाक्टर पढ्न बंगलादेश गएकी नानी (पूर्णिमा) अब फर्कने छैनन्’ उनले भने, ‘गाउँ फर्केर गाउँलेकै सेवा गर्छु भन्ने उनको वचन झल्झली गुञ्जिरहेको छ ।’
